ಕಾಂಗ್ರೆಸ್ ಪರಿಶಿಷ್ಟ ಜಾತಿ ವಿಭಾಗದ ಜಿಲ್ಲಾ ಉಪಾಧ್ಯಕ್ಷ ರಾಗಿ ಎಚ್.ರಮೇಶ್ ನೇಮಕ ಚಿತ್ರದುರ್ಗ : ವಿದ್ಯಾರ್ಥಿ ದೆಸೆಯಿಂದಲೂ ನಾಯಕತ್ವದ ಗುಣ ಬೆಳೆಸಿಕೊಂಡಿದ್ದ ಚಿತ್ರದುರ್ಗದ ಎಚ್.ರಮೇಶ್ ಕೋಟಿ ಇದೀಗ ಜಿಲ್ಲಾ ಕಾಂಗ್ರೆಸ್ ಪರಿಶಿಷ್ಟ ಜಾತಿ ವಿಭಾಗದ ಜಿಲ್ಲಾ ಉಪಾಧ್ಯಕ್ಷ ರಾಗಿ ನೇಮಕಗೊಂಡಿದ್ದಾರೆ. ನಗರದ ಐಯುಡಿಪಿ ಲೇ ಔಟ್ ನಿವಾಸಿಯಾದ ಎಚ್.ರಮೇಶ್ ಕೋಟಿ ಸಾಮಾನ್ಯರಂತೆ ಸರ್ಕಾರಿ ಶಾಲೆಯಲ್ಲಿ ವಿದ್ಯಾಭ್ಯಾಸ ಪೂರ್ಣಗೊಳಿಸಿ ಪ್ರಥಮ ದರ್ಜೆ ಗುತ್ತಿಗೆದಾರರರಾಗಿದ್ದಾರೆ. 17 ವರ್ಷದಿಂದಲೂ ಕಾಂಗ್ರೆಸ್ನ ಕಟ್ಟ ಬೆಂಬಲಿಗನಾಗಿದ್ದ ರಮೇಶ್ ಎನ್ಎಸ್ಯುಐ ಮೂಲಕ ಕಾಂಗ್ರೆಸ್ ಮನೆಯೊಳಗೆ ಕಾಲಿಟ್ಟರು. 2004 ರಿಂದ 2009 ಎನ್ಎಸ್ಯುಐ ರಾಜ್ಯ ಪ್ರಧಾನ ಕಾರ್ಯದರ್ಶಿಯಾಗಿ ಜವಬ್ದಾರಿ ನಿರ್ವಹಿಸಿದ್ದಾರೆ. 2017 ರಿಂದ ಪ್ರಚಾರ ಉಪಾಧ್ಯಕ್ಷರಾದರು. ಇವರ ಶಿಸ್ತಿನ ಕೆಲಸ ಗಮನಿಸಿದ ಜಿಲ್ಲಾ ಕಾಂಗ್ರೆಸ್ ಪರಿಶಿಷ್ಟ ಜಾತಿ ವಿಭಾಗದ ಅಧ್ಯಕ್ಷ ಡಿ.ರಾಜಪ್ಪ ಜಿಲ್ಲಾ ಉಪಾಧ್ಯಕ್ಷರ ಹೊಣೆ ನೀಡಿ ಆದೇಶಿಸಿದ್ದಾರೆ.